ROMÂNIA                                                                                                     
JUDEŢUL VRANCEA
CONSILIUL JUDEŢEAN                                                   

HOTĂRÂREA nr. 202
din 31 august 2026

[bookmark: _Hlk199335113][bookmark: _Hlk57807445]privind:  darea în folosință gratuită către U.A.T. Municipiul Focșani a unei suprafețe de 288 mp, ce aparține domeniului public al Județului Vrancea, pe o perioadă de 10 ani, în vederea derulării proiectului "Reabilitare urbană a zonei centrale a Municipiului Focșani”

Consiliul Județean Vrancea, 
- văzând Referatul Serviciului Administrare Patrimoniu, înregistrat sub nr.                                 201/24637/25.08.2026 privind darea în folosință gratuită către U.A.T. Municipiul Focșani a unei suprafețe de 288 mp, ce aparține domeniului public al Județului Vrancea, pe o perioadă de 10 ani, în vederea derulării proiectului "Reabilitare urbană a zonei centrale a Municipiului Focșani;
- luând în considerare Hotărârea Consiliului Local al Municipiului Focșani nr.132/26.03.2026 privind solicitarea de dare în administrarea Consiliului Local al Municipiului Focșani, pe o perioadă de 10 ani, a terenului în suprafață de 341 mp, ce aparține domeniului public al Județului Vrancea, înscris în Cartea Funciară nr. 52487 Focșani, în vederea derulării proiectului "Reabilitare urbană a zonei centrale a Municipiului Focșani".
- Referatul nr. 201/22831/07.08.2026 al Echipei de implementare a proiectului Consolidare si reabilitare Palat Administrativ-Corp A;
- adresa Primarului Municipiului Focșani nr. 85034/19.08.2026 înregistrată la Consiliul Județean Vrancea sub nr. 201/24079/19.08.2026;
- în conformitate cu art. 874 - art. 875 din Codul Civil (Legea nr. 287/2009) - Republicat;
- în baza art. 173 alin. (1) lit. c), alin. (4) lit. a), art. 297  alin. (1) lit. d), art. 349-353 din O.U.G. nr. 57/2019 privind Codul administrativ, cu modificările și completările ulterioare;
 - luând act de raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;
- în temeiul art. 196 alin. (1) lit. a) din O.U.G. nr. 57/2019 privind Codul Administrativ, cu modificările și completările ulterioare,

                                                   HOTĂRĂŞTE:

Art.1 Darea în folosință gratuită către U.A.T. Municipiul Focșani a unei suprafețe de 288 mp din imobilul înscris în Cartea Funciară nr. 52487 Focșani, aparținând domeniului public al Județului Vrancea, necesară implementării proiectului „Reabilitare urbană a zonei centrale a Municipiului Focșani”, pe o perioadă de 10 ani, conform anexei nr. 1 care face parte integrantă din prezenta hotărâre.

Art.2. Aprobarea Planului de situație – delimitarea suprafeței dată în folosință gratuită, conform anexei nr. 2 care face parte integrantă din prezenta hotărâre.

Art.3 Aprobarea modelului Protocolului de predare-primire care se va încheia între U.A.T. – Județul Vrancea și U.A.T. Municipiul Focșani, prin reprezentanții săi legali, la data semnării contractului de execuție de lucrări la obiectivul de investiții „Reabilitare urbană a zonei centrale a Municipiului Focșani” de către Municipiul Focșani, în care se stabilesc drepturile și obligațiile părților, conform anexei nr. 3 care face parte integrantă din prezenta hotărâre.

Art.4 Suprafața de teren pusă la dispoziție, conform art.1, nu se suprapune cu suprafața aferentă lucrărilor de execuție stabilite prin documentația tehnică a proiectului „Consolidare și reabilitare Palat Administrativ – Corp A”, derulat de UAT Județul Vrancea.

Art.5 Hotărârea Consiliului Județean Vrancea nr. 199/13.08.2026 își încetează aplicabilitatea.

Art.6 Prevederile prezentei hotărâri vor fi duse la îndeplinire de președintele Consiliului Județean Vrancea prin aparatul de specialitate și vor fi comunicate celor interesați de secretarul general al județului prin Compartimentul Monitor Oficial Local din cadrul Serviciului Juridic.


Preşedintele
Consiliului Judeţean Vrancea
Nicușor HALICI


                                                                                                  Contrasemnează, 
                                                                                    Secretar general al judeţului
                                                                                                    Raluca Dan




